І дзяржава ў цэлым, і прадстаўнікі службаў, зацікаўленых у бяспецы людзей, робяць усё магчымае, каб бяспека гэтая была на самой справе. Аднак вельмі складана, нават недзе і зусім немагчыма, дастукацца да свядомасці чалавека, каб ён нарэшце ўзяўся за розум. Пагадзіцеся, да кожных дзвярэй пажарнага ці міліцыянера не прыставіш, а кожны чалавек павінен не толькі клапаціцца аб уласнай бяспецы, але і аб бяспецы сваіх родных. Апошнія могуць і павінны станоўча ўздзейнічаць на выпраўленне сітуацыі, якая часта складваецца ў жыллі адзінока пражываючага курца-выпівакі. Ён жа нечый сын, брат, бацька…